Maren Hammerschmidt

Maren Hammerschmidt (født 24. oktober 1989 i Frankenberg i Hessen) er en tysk tidligere skiskytter.

Hammerschmidt vant individuelt sprintgull i junior-VM både i 2008 og 2010, i tillegg til at hun i 2008 var med på det seirende tyske stafettlaget. Som senior har Maren Hammerschmidt blant annet en stafettbronse fra Oslo-VM i 2016 og gull fra stafetten i VM 2017 i Hochfilzen. Hun var med på seks verdenscupseire i stafett for Tyskland.

Maren Hammerschmidt vokste opp på vintersportsstedet Winterberg i Nordrhein-Westfalen, men bor per 2017 i Ruhpolding. Hun er utdanna tollbetjent (Zolloberwachtmeisterin) og har engasjert seg i dyrevern.

 Referanser 

 Eksterne lenker 


Kategori:Tyske skiskyttere
Kategori:Deltakere for Tyskland under Vinter-OL 2018
Kategori:Skiskyttere under Vinter-OL 2018
Kategori:Verdensmestere i skiskyting
Kategori:Juniorverdensmestere i skiskyting
Kategori:Fødsler i 1989
Kategori:Deltakere for Tyskland under VM i skiskyting 2016
Kategori:Deltakere for Tyskland under VM i skiskyting 2017
Kategori:Deltakere for Tyskland under VM i skiskyting 2021